Johannesburg Venues | Oakfield Farm
Fax: +27 (0)86 523 9674
Oakfield se keurige landelike Engelse tuine en indrukwekkende ou bome getuig van ŉ tradisieryke plaas met ŉ geskiedenis van een honderd en vyftig jaar. Sy pragtige agtergronde maak die oord besonder gewild onder fotograwe. Hoewel daar drie onthaallokale is, is hulle van mekaar verwyder en het elk sy eie parkering en geriewe wat ŉ eie privaat aantrekkamer insluit. Die lokale is volkome van glas gebou wat die tuine binnetoe bring.
Oakfield Farm spesialiseer nou al vir meer as 20 jaar eksklusief op troues maar sy innoverende benadering en voortgesette opgradering van fasiliteite verseker dat dit deurentyd vars en aan die voorpunt bly. Geen lokaalhuur word gehef nie maar daar word van kliënte verwag om meer op die spyskaart te bestee tydens spitstye of vir kleiner troues. Sodoende word uitstekende cuisine en waarde vir geld verseker.
Slegs ŉ viergang maal word aangebied. Buite-spitstyd en korttermyn pryse begin by R280. Die Wittebrood Suites voorsien volkome privaatheid. Addisionele akkommodasie word deur ŉ gastehuis verskaf. Verskeie ander aanbevole verblyfopsies, met ŉ vervoerdiens, sluit in bekostigbare gastehuise tot luukse hotels. Die troupakket omvat ŉ groot verskeidenheid dekor-items met inbegrip van ŉ perdekar en perd, vredesduiwe en selfs gratis verwelkomingsdrankies vir gaste by hul aankoms.
Twee uiters gewilde Bridal Expo’s, wat met Oakfield se tradisionele doeltreffendheid en warmte aangebied word, is die moeite werd om by te woon. Besoekers geniet persoonlike en vriendelike diens, dikwels deur die eienaar self. Die oord se gerieflike ligging maak dit die ideale plek om jou soektog te begin.
SHARE OAKFIELD FARM: